laion/Wikipedia-Exotic huggingface dataset:
ג'סיקה רנסום

ג'סיקה רנסום (באנגלית: Jessica Ransom; נולדה ב-20 בינואר 1982) היא שחקנית בריטית. רנסום ידועה בעיקר מהופעתה בתפקיד מורוונה ניוקרוס בסדרת הדרמה "דוק מרטין" של רשת ITV בין השנים 2011 – 2019. ב-2015 זכתה בפרס באפט"א לסרטי ילדים. רנסום נולדה בשפילד שבאנגליה. היא למדה למבחני GCSE באמנויות, ולמבחני A Level בלימודי תיאטרון בבית הספר High Storrs בשפילד. אחרי שסיימה את הלימודים באוניברסיטת ברמינגהם, עסקה רנסום בכתיבת מערכונים וקומדיות. היא הופיעה בפסטיבל הפרינג' של אדינבורו בקטעים "Million" ו-"Unsung Heroes". בשנים 2009 ו-2010 גילמה דמויות שונות בתוכנית המערכונים "המופע של ארמסטרונג ומילר". ב-2011 הופיעה בתוכנית האלתורים הטלוויזיונית "Fast and Loose". באותה שנה החלה להופיע בתפקיד מורוונה ניוקרוס, המזכירה של ד"ר מרטין אלינגהם, בסדרת הדרמה של ITV "דוק מרטין". רנסום המשיכה להופיע בסדרה בעונות הבאות. ב-2012 הופיעה רנסום בהפקה מחודשת של המחזה "Posh". עוד באותה שנה שיחקה רנסום במחזה "Straight" של ד. ס. מור בתיאטרון קרוסיבל בשפילד, ואחר כך בתיאטרון בוש בלונדון. ב-2014 דיבבה רנסום בתפקיד הראשי בעונה השנייה של הסדרה "Poppy Cat", בה החליפה את ג'ואנה פייג'. ב-2009 הופיעה בעונה הרביעית של התוכנית "Horrible Histories", ואחר כך בעונות השישית והשביעית של הסדרה. ב-2015 זכתה בפרס באפט"א לתוכניות ילדים על תפקידה בדמות מרי, מלכת הסקוטים. ב-2017 כתבה רנסום פרק לסדרה "סוכן חשאי: עכבר" בשם "Live and Let Cry". רנסום חיה בלונדון. היא נשואה למפיק והבמאי בן וילסון. לבני הזוג יש בן אחד. רנסום רצה ארבע פעמים במרתון לונדון. ב-2012 עבור Mencap, ב-2014 עבור Age UK, ובשנים 2015 ו-2017 עבור Bloodwise. ג'סיקה רנסום, ברשת החברתית אקס (טוויטר) ג'סיקה רנסום, במסד הנתונים הקולנועיים IMDb (באנגלית) ג'סיקה רנסום, במסד הנתונים הקולנועיים KinoPoisk (ברוסית) "Interview – Jessica Ransom and the scene within a scene". London Is Funny. 24 במרץ 2011. אורכב מ-המקור ב-2013-04-04. נבדק ב-2020-05-26. {{cite web}}: (עזרה) Williams, Ben (22 ביולי 2010). "Ten Big Questions… Jessica Ransom - Comedy". Time Out London (באנגלית). אורכב מ-המקור ב-2019-04-23. נבדק ב-2020-05-26. {{cite news}}: (עזרה) Jones, Alice (18 באוגוסט 2011). "Jessica Ransom: Unsung Heroes, Pleasance Courtyard, Edinburgh". The Independent. {{cite news}}: (עזרה) Welch, Tricia (24 בספטמבר 2017). "Doc Martin actress Jessica Ransom on fashion secrets and wardrobe crisis". Daily Express (באנגלית). {{cite news}}: (עזרה) Reilly, Elaine (3 בספטמבר 2015). "Revealed: Love is in the Portwenn air in the new series of Doc Martin (Video)" (Includes video interview). What's on TV. Time Inc. UK. {{cite news}}: (עזרה) Bernadette Mcnulty, ‏A constellation of future stars, The Telegraph, 16 April 2012 Gardner, Lyn (28 בנובמבר 2012). "Straight – review". The Guardian. {{cite news}}: (עזרה) "Children's Performer in 2015 Winner: Jessica Ransom Horrible Histories". British Academy Children's Awards (באנגלית). 2015. "Live and Let Cry, Series 2, Danger Mouse - Credits". BBC. 2017. Martin, Lara (23 באפריל 2017). "Keep an eye out for these celebrities running the London Marathon". Daily Mirror. {{cite news}}: (עזרה) "TV preview: Doc Martin". Yorkshire Evening Post (באנגלית). 14 בספטמבר 2017. {{cite news}}: (עזרה)
Sledgehammer (שיר של פיפת' הרמוני)

Sledgehammer הוא סינגל שהוקלט על ידי להקת הבנות האמריקאית פיפת' הרמוני. השיר יצא לאור ב-28 באוקטובר 2014, כסינגל השני מתוך האלבום Reflection, על ידי חברות התקליטים אפיק וסייקו מיוזיק. הווידאו קליפ של השיר הועלה על ידי הלהקה לערוץ היוטיוב שלה. בקליפ מככבות כל חברות הלהקה. נכון למאי 2020 צבר הווידאו קליפ של השיר כ-172 מיליון צפיות. השיר זכה לביקורות חיוביות מאוד. הסינגל נמכר בארצות הברית בלמעלה ממיליון עותקים. בשנת 2017 מוקם השיר במקום ה-57 ברשימת שירי להקות הבנות הטובים בכל הזמנים שנערכה על ידי המגזין בילבורד. השיר בוצע על ידי הלהקה בטקס פרסי המוזיקה של MTV אירופה 2014, בתוכניות הטלוויזיה "בוקר טוב אמריקה", "המופע של אלן דג'נרס", "The Talk", ועוד. מידע על היצירה "Sledgehammer" באתר מיוזיק בריינז מידע על הסינגל "Sledgehammer" באתר מיוזיק בריינז סרטון השיר "Sledgehammer" באתר יוטיוב Wilson, Gaby (21 בנובמבר 2014). "Go Behind The Scenes Of Fifth Harmony's 'Sledgehammer' Music Video Before It Even Drops". MTV. נבדק ב-5 בפברואר 2015. {{cite web}}: (עזרה) Fifth Harmony's â€˜Sledgehammerâ€™ Music Video Debuts: Watch, Billboard, ‏2014-11-25 Noelle Devoe, Watch 5H's New Music Vid!, Seventeen, ‏2014-11-25 (באנגלית) Menyes, Carolyn (29 באוקטובר 2014). "Fifth Harmony "Sledgehammer" Review: Girl Group Goes '80s on New 'Reflection' Single". Music Times. אורכב מ-המקור ב-3 במרץ 2018. נבדק ב-4 בדצמבר 2014. {{cite journal}}: (עזרה) Best and Worst Singles of the Week Fifth Harmony Spandau Ballet Charlie Wilson| Billboard | Billboard, web.archive.org, ‏2018-03-02 Tehrene Firman, Oh Hi, Fun New Fifth Harmony Song! "Sledgehammer" Might Just Be Their Best and Buzziest Track Yet, Teen Vogue (באנגלית) Gold & Platinum, RIAA (באנגלית) "100 Greatest Girl Group Songs of All Time: Critics' Picks". Billboard. 10 ביולי 2017. נבדק ב-25 בדצמבר 2019. {{cite web}}: (עזרה) Fifth Harmony Electrify The 2014 MTV EMA Before It Even Starts - MTV, web.archive.org, ‏2018-03-10 Fifth Harmony’s ‘Good Morning America’ Performance — Wow With ‘Sledgehammer’ – Hollywood Life, web.archive.org, ‏2018-03-10 Fifth Harmony Perform “Sledgehammer” On ‘The Ellen Degeneres Show”: Watch, idolator, ‏2015-02-26 Gold/Platinum, Music Canada (באנגלית) Välkommen till Grammotex!, www.grammotex.se
מחלף חנה

מחלף חנה הוא מחלף המקשר בין כביש 65 לכביש 652. המחלף נקרא על שם היישוב פרדס חנה, הסמוך. בעבר המקום היה צומת המחבר בין כביש 65 לכביש 652. הצומת הפך למחלף כחלק מתוכנית שדרוג כביש 65. המחלף מתפקד כמפרידן ונפתח ב-2020. במסגרת הפרויקט יורחב הכביש ויוקם מפרידן בצומת חנה. באתר פייסבוק מסתמנת הקלה בפקקים כביש 65- מפרידן חנה תת"ל 38 הוא פרויקט לשדרוג כביש 65 בקטע שבין מחלף חדרה המתוכנן ועד למחלף מגידו המתוכנן. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יחסי יוון–נאורו

יחסי יוון–נאורו הם היחסים הדיפלומטיים הרשמיים שבין הרפובליקה ההלנית לבין רפובליקת נאורו. בין הרפובליקה ההלנית לבין רפובליקת נאורו מתקיימים יחסים דיפלומטיים חמים ובמסגרתם מתקיימים שיתופי פעולה בעיקר בארגונים בינלאומיים דוגמת האומות המאוחדות. היחסים הדיפלומטיים הרשמיים שבין הרפובליקה ההלנית לבין רפובליקת נאורו כוננו ב-1984. אזרחים יוונים המעוניינים להיכנס ולשהות בנאורו נדרשים באשרה על מנת לעשות כן. אזרחים נאורים המעוניינים להיכנס ולשהות ביוון נדרשים גם הם באשרה על מנת לעשות כן. נאורו אינה מיוצגת ביוון, הן בדרג השגרירות והן בדרג הקונסולרי. יוון אינה מיוצגת בנאורו, הן בדרג השגרירות והן בדרג הקונסולרי. יוון האמינה את שגרירותה שבקנברה, בירת אוסטרליה, על נאורו. Nauru, אתר משרד החוץ של יוון Visas for Greeks travelling abroad, אתר משרד החוץ של יוון Countries requiring or not requiring a Visa, אתר משרד החוץ של יוון
ברנרדו ואסקונסלוס

ברנרדו לינו קסטרו פאס ואסקונסלוס (בפורטוגזית: Bernardo Lino Castro Paes Vasconcelos; נולד ב-10 ביולי 1979) הוא כדורגלן עבר פורטוגזי ששיחק בעמדת החלוץ. ואסקונסלוס, התחיל את הקריירה שלו בקבוצות כדורגל מקומיות בליגות הנמוכות. בקיץ 2000, ואסקונסלוס הצטרף לקבוצת המילואים של בנפיקה ליסבון. בקיץ 2001, חתם בטורנסה. בעונת 2002/2003, ואסקונסלוס הצטרף לאלברקה עמה רשם עלייה לליגת העל הפורטוגלית אחרי עונה אחת של היעדרות. בקיץ 2003, חזר לטורנסה. בינואר 2004, ואסקונסלוס חתם בוואלבייק ההולנדית, קבוצתו הראשונה מחוץ לפורטוגל. בקיץ 2004, ואסקונסלוס חתם בלייריה. בקיץ 2005, ואסקונסלוס חתם באשטוריל. בקיץ 2006, ואסקונסלוס חתם באפופ קיניראס מליגת העל הקפריסאית, במדיה שיחק שלוש עונות למעט חצי עונה בה הושאל לאומוניה ניקוסיה. בקיץ 2009, ואסקונסלוס חתם בא.א.פ. פאפוס. בקיץ 2010, ואסקונסלוס הצטרף להפועל באר שבע מליגת העל. לקראת חלון העברות של ינואר 2011, חזר לפאפוס. בקדנציה זו, רשם 7 שערים ב-14 הופעות, אך קבוצתו ירדה לליגה השנייה. ביוני 2011, ואסקונסלוס חתם באלקי לרנקה. בעונתו היחידה בלרנקה, סיים עם 18 שערים והוכתר למלך שערי הליגה. בינואר 2013, ואסקונסלוס חתם בזבישה בידגושץ' מליגת העל הפולנית, ממנה עבר לדוקסה קאטוקופיה. ואסקונסלוס סיים את הקריירה שלו באוריינטל הפורטוגזית. ברנרדו ואסקונסלוס, באתר Transfermarkt ברנרדו ואסקונסלוס, באתר Soccerway ברנרדו ואסקונסלוס, באתר FootballDatabase.eu איציק יצחקי‏, ואסקונסלוס חתם בהפועל באר שבע, באתר וואלה, 3 ביולי 2010 איציק יצחקי‏, ברנרדו ואשקונסלוס שוחרר מהפועל באר שבע, באתר וואלה, 23 בדצמבר 2010
נו סרנדר (2010)

נו סרנדר (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-5 בספטמבר 2010 באולם האימפקט זון שבאורלנדו, פלורידה. האירוע היה האירוע השישי בסדרת אירועי נו סרנדר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. שמונה קרבות התנהלו באירוע. בקרב המרכזי, מר אנדרסון ניצח את דיאנג'לו דינרו בקרב במסגרת שלב חצי הגמר של הטורניר על אליפות העולם במשקל כבד של TNA. בחצי הגמר הראשון של הטורניר, הקרב בין ג'ף הארדי לקורט אנגל הסתיים בתיקו עקב חריגה מגבולות הזמן המוקצב, כאשר התניה שבמידה שאנגל היה מפסיד, הוא היה מוכרח לפרוש מהיאבקות, נוספה לקרב. עוד ברשימת הקרבות, AJ סטיילס ניצח את טומי דרימר בקרב אני נכנע, ודאגלס ויליאמס ניצח את סאבו ושמר על אליפות ה-X דיוויז'ן של TNA. האירוע כלל קרבות שנבעו מעלילות מתוסרטות מתוכניות Impact. ג'נריישן מי החליפו את לונדון ברואל (דזמונד וולף ומגנוס), שלא יכלו לקחת חלק באירוע עקב "סיבות אישיות" (הסיבה האמיתית הייתה אבחנת הפטיטיס B אצל וולף). נו סרנדר, במסד הנתונים הקולנועיים IMDb (באנגלית) תוצאות אירועי נו סרנדר
נונאטאק נבוש

נונאטאק נבוש (באנגלית: Nebush Nunatak; בבולגרית: нунатак Небуш) הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה. אורכו של הנונאטק 1.54 קילומטרים בכיוון צפון-דרום. רוחבו של הנונאטאק 1.1 קילומטרים. שיא גובהו של הנונאטאק 900 מטרים מעל פני הים. הנונאטאק מתנשא מעל שדה השלג ניקולס שממערב לו; ומעל קרחון דיליוס שמזרח לו. הנונאטאק ממוקם 8.6 קילומטרים מצפון מערב לפסגת קוז'וך; 11.8 קילומטרים מצפון לנונאטאקי אפלאצקיה; 18 קילומטרים צפונית-מזרחית מרמת סאטון; 16.23 קילומטרים ממזרח להר בלקנסקה, שבהרי לאסוס; 10.63 קילומטרים מדרום-מזרח לנונאטאק שו; ו-5 קילומטרים דרומית - דרומית-מזרחית לנונאטאק טגרה. הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי. הנונאטאק מופה על ידי סוקרים בריטיים בשנת 1971. הנונאטאק נקרא על שמו של האנדרטה המגליתית נבוש, שבדרום-מזרח בולגריה. הגאזט האנטארקטי הבולגרי (בבולגרית) נונאטאק נבוש באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנונאטאק, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי
הר בלקנסקה

הר בלקנסקה (באנגלית: Mount Balkanska; בבולגרית: връх Балканска) הוא הר המכוסה ברובו קרח, בהרי לאסוס, בצפון האי אלכסנדר, שב אנטארקטיקה. גובהו של ההר 1,600 מטרים מעל פני הים. מדרונותיו הדרום-מערביים של ההר תלולים, ובשל כך אינם מכוסים קרח ברובם. ההר מתנשא מעל שדה הקרח ניקולס שממזרח לו; ומעל קרחון נארצ'ן שמצפון-מערב לו. ההר ממוקם 2.53 קילומטרים דרומית - דרום-מזרחית לפסגת מוריסני; 16.2 קילומטרים ממערב לנונאטאק נבוש שברמת אלגר; 4.26 קילומטרים מצפון להר מורלי; ו-4.57 קילומטרים מזרחית - דרום-מזרחית מפסגת ביגל. ההר מופה על ידי סוקרים בריטיים בשנת 1971. ההר נקרא על שמה של זמרת האופרה הבולגרית מימי בלקנסקה. הגאזט האנטארקטי הבולגרי (בבולגרית) הר בלקנסקה באתר הגאזט האנטארקטי של ממשלת אוסטרליה הר בלקנסקה באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי ראו ב"לקריאה נוספת" בגאזט האנטארקטי הבולגרי
הר מורלי (אנטארקטיקה)

הר מורלי (באנגלית: Mount Morley) הוא הר, בחלק הדרומי של הרי לאסוס, בצפון מערב האי אלכסנדר, שבאנטארקטיקה. גובהו של ההר 1,550 מטרים מעל פני הים; והוא ההר ה-2,801 בגובהו באנטארקטיקה. ההר התגלה ומופה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של המלחין האנגלי תומאס מורלי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. הר מורלי באתר הסקר הגאולוגי של ארצות הברית הר מורלי באתר הגאזט האנטארקטי המשווה SCAR של ממשלת אוסטרליה הר מורלי באתר peakery (מרחקים לאתרים סמוכים) תצלום לוויין של אזור ההר, תוך סימון אתרים נוספים באזור באתר copernix גאזט השמות האטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע היסטורי על מתן שמות אתרים באזור
הר מורלי

האם התכוונתם ל... הר מורלי (אנטארקטיקה) – הר באי אלכסנדר שבאנטארקטיקה הר מורלי (אוסטרליה) – הר במדינת אוסטרליה המערבית שבאוסטרליה הר מורלי (קנדה) – הר בטריטוריית יוקון שבקנדה
גבריאל ווקין

גבריאל ווקין (ברומנית: Gabriel Vochin; נולד ב-26 בדצמבר 1973) הוא כדורגלן עבר רומני, ששיחק בעמדת הבלם. ווקין התחיל את הקריירה שלו בספורטול בוקרשט. בקיץ 1991, ווקין הצטרף לקבוצה הבוגרת, אך רק בעונת 1994/1995 הפך לשחקן הרכב בקבוצה. בקיץ 1996, ווקין חתם בפרוגרסול בוקרשט וכעבור שנה וחתם בפארול קונסטנצה. בהמשך חזר ופרוגרסול ושוב לפארול. בקיץ 1999, ווקין חתם באוניברסיטת קראיובה. בהמשך הקריירה שיחק גם ברוקאר בוקרשט וצ'אחלאול פיאטרה ניאמץ. בקיץ 2002, עזב את רומניה וחתם בוידאוטון מליגת העל ההונגרית. ב-17 באוגוסט 2004, ווקין חתם בהפועל נצרת עילית, העולה החדשה לליגת העל. ב-7 באוגוסט 2004, ערך את הופעת הבכורה שלו בקבוצה בהפסד 0–4 למכבי תל אביב במסגרת גביע הטוטו. ב-20 בנובמבר 2004, ווקין הבקיע את שער הבכורה שלו בקבוצה בניצחן 3–4 נגד בית"ר ירושלים. בקיץ 2005, ווקין חתם בהפועל באר שבע שירדה לליגה הלאומית עונה קודם לכן. בקיץ 2006, הצטרף למכבי אחי נצרת. בקיץ 2007 פרש מכדורגל. לזכותו של ווקין הופעה אחת בנבחרת רומניה. גבריאל ווקין, באתר Transfermarkt גבריאל ווקין, באתר National Football Teams גבריאל ווקין, באתר FootballDatabase.eu פרופיל המאמן, באתר Transfermarkt משה גוזגל, נצרת עילית: הבלם הרומני ווקין חתם בקבוצה, באתר ynet, 17 באוגוסט 2004 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל ווקין".
הרמן הופפלד (חוקר מקרא)

הרמן הופפלד (בגרמנית: Hermann Hupfeld;‏ 31 במרץ 1796 – 24 באפריל 1866) היה אוריינטליסט ופרשן מקרא פרוטסטנטי. הוא ידוע במחקריו ההיסטוריים-ביקורתיים של הברית הישנה. הוא נולד במרבורג, שם למד פילוסופיה ותאולוגיה בשנים 1813 עד 1817. בשנת 1819 הוא היה למורה בגימנסיה בהנאו, אך בשנת 1822 התפטר מתפקיד זה. לאחר שלמד זמן מה בהאלה, מונה בשנת 1824 כפריבט-דוצנט בפילוסופיה באותה האוניברסיטה, ובשנה שלאחר מכן מונה לפרופסור לתאולוגיה באוניברסיטת מרבורג (אנ'). שם הוא קיבל מינויים כפרופסור לתאולוגיה בשנת 1825 וכפרופסור לשפות מזרחיות ב-1827. לאחר כ-16 שנה חזר להאלה כממשיכו של וילהלם גזניוס. בשנת 1865 הואשם על ידי כמה תאולוגים מ"אסכולת הנגסטנברג" (אנ') ככופר, אך הוא ניקה עצמו בהצלחה מאשמה זו, כאשר כל הפקולטה התאולוגית, כולל יוליוס מולר (אנ') ואוגוסט תולוק (אנ'), נתנה עדות מספקת להיותו אורתודוקס (אנ'). הוא נפטר בהאלה ב-24 באפריל 1866. את עבודותיו המוקדמות בפילולוגיה שמית (Exercitationes Aethiopicae תרגילים אתיופיים מ-1825, ו-De emendanda ratione lexicographiae Semiticae מ-1827) הוא המשיך בספרו Ausführliche Hebräische Grammatik (דקדוק עברי נרחב) שחלקו הראשון יצא ב-1941 ואותו לא הספיק להשלים בחייו. וכן במסה מ-1846 De rei grammaticae apud Judaeos initiis antiquissimisque scriptoribus (על ההיסטוריה המוקדמת של הדקדוק העברי בקרב היהודים). תרומתו העיקרית לספרות המקרא, היה חיבורו Die Psalmen. Übersetzt und ausgelegt (מזמורי תהילים. תרגום ופירוש) שהחל להופיע בשנת 1855 והושלם בשנת 1861. ספרים נוספים שכתב: Über Begriff und Methode der sogenannten biblischen Einleitung (Marburg, 1844) (מבוא למושגים ושיטות בקריאת המקרא) De primitiva et Vera festorum apud Hebraeos ratione (Halle, 1851–1864) (הטבע הפרימיטיבי והטבעי של חגי העבריים) Die Quellen der Genesis von neuem untersucht (Berlin, 1853) (בדיקה מחודשת של מקורות ספר בראשית) - בו תרם להשערת התעודות Die heutige theosophische oder mythologische Theologie und Schrifterklärung (1861). (התיאוסופיה של ימינו, או, תאולוגיה מיתולוגית והסבר על כתבי הקודש) השערת התעודות [1] [2] [3] ערך זה כולל קטעים מתורגמים מהערך Hupfeld, Hermann מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
אדריכלות תימנית

אדריכלות תימנית הוא שמו של סגנון האדריכלות בתימן מהתקופה הקדם-אסלאמית ועד התקופה האסלאמית כיום. במיוחד בולט בסגנון זה עיצוב המבנים בהם החל האסלאם להתפשט במדינה זו. סגנון אדריכלות זה מאופיין בעיקר בבניית לבני בוץ מעוטרים עם "איורי קיר לבנים" כלפי חוץ המדגישים את קומות המבנה ועם חלון עליון עבור כניסת "אור" ותחתיו חלון תחתון עבור כניסת "אוויר" (דבר המאפיין את רוב ארצות האסלאם) ובנייני מגורים בצורת מגדלים גבוהים ולעיתים אף סלעים גדולים השזורים בין דירות. יש הטוענים כי הבתים מעל הסלעים הגדולים וגם הבתים הגבוהים היו גורדי השחקים הראשונים בעולם. ניתן לאפיין את האדריכלות התימנית בתור "שמרנית", שכן העם התימני משלב את עברם הפרה-אסלאמי והאסלאמי יחדיו. פילוסופיה זו מודגמת בבניית המסגד של העיר מאריב שנבנה היישר על גבי מקדש ישן. באדריכלות תימנית מודגשת העובדה המאפיינת בתים שהוקמו בכמה קומות, חלק מן הקומות משמשות בתור מחסן עם מדרגות נשלפות מתוך הקיר. הבתים עשויים מלבני בוץ מעורבבות עם גבס. באזורים בדרום ערב הסעודית ישנם כפרים ואף ערים הקרובים לגבול עם תימן בעלי סגנון אדריכלי הדומה לזה של תימן. ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
נורה אבו שנב

נורה אבו שנב (בערבית: نورا ابو شنب; נולדה ב-9 בדצמבר 1987) היא כדורגלנית ערבייה-ישראלית, המשחקת כבלמית, קשרית וחלוצה בהפועל קטמון ירושלים מליגת העל ובנבחרת ישראל. אבו שנב נולדה בג'דיידה-מכר, ישראל, למשפחה ערבית-מוסלמית. שיחקה כדורגל כבר מגיל 6 עם הבנים בכפר. בגיל 16 הוזמנה להצטרף לקבוצת בנות סכנין, ובה שיחקה במשך 8 עונות רצופות בליגת הנשים. בעונת 2011/2012 עברה לשחק במכבי כישרונות חדרה ולאחר שנה עברה למכבי חולון ואף זכתה איתה בגביע המדינה באותה עונה. בעונה הבאה עברה להפועל פתח תקווה ושיחקה בה 5 עונות רצופות. בעונת 2018/2019 החלה לשחק במכבי חולון, ושימשה גם כקפטנית הקבוצה. לאחר שתי עונות בחולון, שיחקה במכבי כישרונות חדרה בעונת 2020/2021, ובהפועל מרמורק בעונת 2021/2022. מאז 12/09/2022 ועד לסיום עונת 2023/24, שיחקה בהפועל קטמון ירושלים (ליגת העל לנשים), במדיה סיימה פעמיים במקום השני בליגה, ובעונת 2023/24 זכתה בגביע אתנה. אבו שנב הוזמנה ושיחקה בנבחרת פלסטין[דרוש מקור], כולל במשחק הידידות ב-2009 מול נבחרת ירדן לרגל השקת אצטדיון כדורגל ברמאללה. את הופעת הבכורה שלה בנבחרת ישראל ערכה אבו שנב מול נבחרת צרפת ב-14/09/2011, ובסך הכל רשמה 12 הופעות בנבחרת, כולל במשחק הידידות ב-2019 מול קבוצת צ'לסי האנגלית מליגת הפרמייר ליג לנשים, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל. בשנת 2015 אבו שנב לקחה חלק בקמפיין "להשאיר את הפוליטיקה מחוץ למגרש" של ההתאחדות לכדורגל ומשרד החוץ - כתגובה לניסיון נציגי הרשות הפלסטינית - להרחיק את ישראל מפעילות בינלאומית בפיפ"א. בשנת 2017 נבחרה על ידי ועדה מיוחדת להצטרף לפרויקט של "הנבחרת לאחריות חברתית". מיזם משותף של אופ"א, ארגון הכדורגלנים הבינלאומי "פיפרו", ההתאחדות לכדורגל, וארגון "בועטים את הגזענות והאלימות מהמגרשים". ב-2019 לקחה חלק פעיל במחאת השחקניות במסגרת "כדורגלניות עושות שינוי" לקידום מעמד כדורגל הנשים בישראל. בהכשרתה היא מאמנת חדר כושר ו-Outdoor Fitness מבית הספר למקצועות הספורט בתל אביב, וכן מדריכת כדורגל מהמכללה האקדמית בווינגייט. מכבי חולון גביע המדינה: 2012/2013 הפועל קטמון ירושלים גביע אתנה: 2023/2024 מדיה וקבצים בנושא נורה אבו שנב בוויקישיתוף נורה אבו שנב, ברשת החברתית פייסבוק נורה אבו שנב, באתר ההתאחדות לכדורגל בישראל נורה אבו שנב, באתר Soccerdonna (בגרמנית) נורה אבו שנב, באתר Soccerway נורה אבו שנב, באתר WorldFootball.net פרופיל באתר ההתאחדות לכדורגל בישראל פרופיל באתר אופ"א נורה אבו שנב, כדורגל הנשים הוא כבר מזמן לא חוג, באתר ynet, 7 במרץ 2018 הכירו את הנבחרת: נורה אבו שנב באתר youtube ליאור ברטל, ‏שוברת שוויון, באתר דבר העובדים בארץ ישראל, 12 בנובמבר 2019 ליאור ברטל, ‏"תנו לי פשוט לשחק": ראיון עם נורה אבו-שנב, שחקנית נבחרת ישראל בכדורגל, באתר דבר העובדים בארץ ישראל, 12 בנובמבר 2019 איתי קאשי, ‏נורה אבו שנב האריכה חוזה בהפועל ירושלים, באתר ערוץ הספורט, 25 ביוני 2023 ליאור ברטל, ‏הפועל קטמון ירושלים ניצחה את קרית גת וזכתה בגביע אתנה לנשים בכדורגל, באתר דבר העובדים בארץ ישראל, 4 במרץ 2024 דף שחקנית, באתר מועדון אוהדים הפועל ירושלים צור רוזנצוויג ויאיר צוקר, ‏נבחרת ישראל הפסידה 3:1 לצ'לסי, אלפים הגיעו למשחק, באתר דבר העובדים בארץ ישראל, 21 באוגוסט 2019 ‏כדורגלני ישראל: השאירו את הפוליטיקה מחוץ למשחק, באתר ספורט1, 21 במאי 2015 הנבחרת הלאומית לאחריות חברתית יוצאת לדרך דרור שרון, ‏הבת שלכם רוצה להיות שחקנית כדורגל? המדינה מעדיפה שלא, באתר גלובס, 20 באוגוסט 2019 כדורגל חופים וכדורגל דשא - נשים
תקנות שעת חירום (יציאה לחוץ לארץ)

תקנות שעת חירום (יציאה לחוץ לארץ) [במקור: תקנות־שעת־חרום (יציאה מהמדינה)] הן תקנות שעת חירום שנקבעו באוגוסט 1948, במהלך מלחמת העצמאות, שהסדירו את היציאה מישראל. תקנות אלה נקבעו על ידי שר העליָּה משה שפירא, ושמן שונה על ידי מועצת המדינה הזמנית בנובמבר 1948 במסגרת שינויים שבוצעו בהן. לפי התקנות המקוריות, כדי לצאת מישראל חובה היה לקבל היתר ממשרד העלייה. רוב הבקשות להיתרים שהוגשו נדחו, ולא התאפשרה יציאה חופשית מישראל. תקנות אלו פגעו בחופש התנועה של אזרחי ישראל, ומטרתן הייתה מניעת ירידה מהארץ. רוב הבקשות הוגשו למטרת ירידה מהארץ, לשם חופשה או ביקור בני משפחה. במהלך השנים בוטלו מרבית התקנות, ונותרה רק התקנה המאפשרת לשר הפנים למנוע את יציאתו של אדם שיש חשש שיציאתו עלולה לפגוע בביטחון המדינה. לפי התקנות המקוריות, היה צורך בהיתר יציאה לכל אדם שרצה לצאת מישראל. היתרים אלו ניתנו על ידי שר העלייה או אדם (שמונה על ידי השר) לתת היתרים מסוג זה. הגשת בקשה לקבלת היתר הייתה מותנית בתשלום אגרה, לירה אחת. עונשו של העובר על תקנות אלו - מאסר עד שנה, ו/או קנס עד 1,000 לירות. ביולי 1951 הסביר מנהל מחלקת היתרי היציאה במשרד העלייה, ד"ר י. גולדין, שהיתרי יציאה ניתנים בהתאם לחיוניות היציאה, ודיווח שמאז התקנת התקנות הוגשו יותר מ-120 אלף בקשות להיתרי יציאה, ומתוכן אושרו 64,425 בקשות. פורטו האפשרויות לבקשת היתרי היציאה: ליחיד, לזוג ולמשפחה. בנוסף, אגרת קבלת ההיתר עלתה 5 לירות, ותוספת של 3 לירות לכל נפש נוספת. שר העלייה רשאי היה זכאי לסרב לתת היתר אם יציאתו של האדם עלולה לפגוע בביטחון המדינה. הסמכות על קביעת סכום האגרה למתן היתר הועברה לשר הפנים. מתן היתר יציאה לאיש מילואים הותנה בהסכמתו של שר הביטחון. הוספת תקנה זו הכבידה את הבירוקרטיה במתן היתרים לאנשי מילואים. הסמכות לקבוע תנאים למתן ההיתרים עברה למשרד הביטחון. פעמים אחדות עלתה בכנסת דרישה לביטול התקנות. ח"כ חיים לנדאו ותנועת החרות בכללה נאבקו לבטל את התקנות הישנות הכוללות את ההיתרים. טענתם הייתה שאיסור יציאה מהארץ ומתן היתר פסול ולא קיים באף מדינה דמוקרטית, בשל שלילת חירות הפרט. חיים לנדאו טען כי היתרי היציאה הכניסו למדינה כמיליון ו-700 אלף לירות בשנה. התקנות הכוללות את מתן ההיתרים הוארכו כמה פעמים עד 1961. ביוני 1961 אושר בכנסת תיקון לתקנות, לפיו תתאפשר יציאה מהארץ בהצגת דרכון או תעודת מעבר בני תוקף, המוצאים על ידי משרד הפנים. תוקף התיקון נקבע ל-15 באוקטובר 1961 וממועד זה התאפשרה יציאה מהארץ ללא צורך בהיתר יציאה. יציאת אנשי מילואים הצריכה היתר של שר הביטחון או אדם מטעמו (בפועל ניתן ההיתר ביחידת המילואים של איש המילואים). במאי 2018 בוטלו כמעט כל התקנות. נותרה רק התקנה המאפשרת לשר הפנים למנוע את יציאתו של אדם שיש חשש שיציאתו עלולה לפגוע בביטחון המדינה. תקנות־שעת־חירום (יציאה לחוץ לארץ), תש"ח–1948, ספר החוקים הפתוח, באתר ויקיטקסט היסטוריית החקיקה של תקנות שעת חירום (יציאה לחוץ-לארץ), במאגר החקיקה הלאומי באתר הכנסת עיתון רשמי מס' 17 מיום כ' באב תש"ח – 25 באוגוסט 1948, תוספת ב', עמ' 81 עיתון רשמי מס' 33 מיום י"ז בחשוון תש"ט – 19 בנובמסר 1948, תוספת א', עמ' 45 היתרי יציאה לחרל – רק לפי העקרון של חיוניות הנסיעה, הארץ, 17 ביולי 1951 החוק לביטול היתרי יציאה הועבר אחרי קריאה ראשונה לועדת הפנים, שערים, 12 במרץ 1953 ח. לנדאו מציע בכנסת לבטל הצורר בקבלת "היתר יציאה", חרות, 10 בדצמבר 1959 חוק לתיקון תקנות שעת חירום (יציאה לחוץ-לארץ), התשכ"א-1961, ס"ח 346 מ-21 ביוני 1961 היתרי היציאה בוטלו בחצות, דבר, 15 באוקטובר 1961 חוק הכניסה לישראל (תיקון מס' 31), התשע"ח-2018, ס"ח 2719 מ-23 במאי 2018